lflage/wiki-talks huggingface dataset:
Parembugan:Biskop

message: Iki sajaké ing Jawa istilahé "biskop". Istilahé kapacak ing Kajawèn, lan kayané tembung sesepan basa Landa, saka "bisschop". Wirjadisastra (rembugan) 22 Juli 2017 14.48 (UTC)
replies: text: Iya. Ing Bausastra Jawa (2011) weton Balé Basa Yogya uga katulis biskop. Meursault2004ngobrol 5 Juli 2023 10.04 (UTC)
thread_title:  Biskop
Parembugan:Mumi Chinchorro

message: Sampun kula dandani nggih Mas . Wirjadisastra (rembugan) 24 Juli 2017 03.55 (UTC)
 Matur suwun mas. Nanging, punika perlu kula aturaken,
# Paragraf 1, tembung "rékan" maksudipun "buatan". Ing sumber pustaka, kasebut bilih Mumi Chinchorro punika "mumi buatan" (mumi ada dua jenis: mumi alami dan mumi buatan)
# Paragraf 1, sumber nyebutaken "These Chinchorro mummies display a complex mummification process that is enigmatically associated with a simple prehistoric preceramic and premetallurgic maritime fishing subsistence strategy". Maksudipun, ing sumber kasebut jaman sadèrèngipun jaman keramik lan jaman wesi, sanès jaman kaléh punika. Panjenengan ngowahi tembung sadurungé kanthi tembung dhèk.
mekaten kémawon. Kula ndhèrèk tangklet mas, manawa kula badhé ngumpulaken artikel dhamel Mrebawani II, napa kula perlu ngentosi artikelipun panjenengan dandani utawi wikipediawan lintunipun? Amargi, manawa artikelipun dipundandani, jumlahipun tembung ing artikel saged kirang. Mohamadhzanhari (rembugan) 24 Juli 2017 23.01 (UTC)
replies: text: :Matur nuwun Mas  korèksinipun. Tembung preceramic lan premetallurgic kula pertal prakeramik lan prawesi. Bénjang manawi kula wonten klèntu anggènipun ngorèksi, kula dipuntuduhi tèks aslinipun. Limrahipun, kula ngecèk wonten ing Wikipédia Inggris lan Indonésia saperlu ngorèksi.
replies: text: :Ngenani WikiMrebawani II, panjenengan kantun ngempalaken artikel, boten sisah nengga tiyang panitya ndandosi. Panitya badhé ndandosi manawi sampun dipunkempalaken. Manawi cacah tembungipun kirang, panitya badhé ngabari, Mas. Artikel-artikel reriptanipun panjenengan sampun minangkani paugeran sedaya. Wirjadisastra (rembugan) 25 Juli 2017 01.15 (UTC)
thread_title:  Sampun
Parembugan:2G

message: Mas , sekoneng, tetular, lan tèken niku napa, nggih? Wirjadisastra (rembugan) 24 Juli 2017 07.37 (UTC)
 Sekoneng = sekelompok , tetular = (bahasa inggris) transmit, tèken = (bahasa inggris) signature, artinipun bertanda. Mohamadhzanhari (rembugan) 24 Juli 2017 23.19 (UTC)
thread_title:  Sampun
Parembugan:Kupat

message: Pak , punika kula pethik saking serat Salah Kaprah Bahasa Jawa: Kontroversi Benar-Salah Bahasa Jawa kaca 18:
Adhedhasar punika, antarané sampun leres mungguhing artikel-artikel ing Wikipédia Jawa. Matur nuwun. Wirjadisastra (rembugan) 27 Juli 2017 07.24 (UTC)
thread_title: Antara liya
Parembugan:Kéwan klangenan

message: Mas , manawi boten klèntu tembung pethètan punika namung kanggé tetuwuhan, awit "pethèt" tegesipun 'alih tandur'. Manawi ingkang dipunkersakaken hewan timangan (pet), wonten tembung kéwan kalangenan Wirjadisastra (rembugan) 29 Juli 2017 02.02 (UTC)
thread_title:  Pethètan 

message: Pak , artikel iki cacah tembungé ana 226, mangga diganepi dadi 300 supaya bisa dadi artikel sampurna. Matur nuwun. Notanotheramy (rembugan) 14 Agustus 2017 07.53 (UTC)
Kurange isih akeh. Dadi artikel rintisan wae. Matur nuwun. Ganyong (rembugan) 21 Agustus 2017 10.31 (UTC)
thread_title:  Wiki Mrebawani II
Parembugan:Kitab Ayub

message: Pak , Pak niki nganggé basa Jawi Kina, nggih? Wirjadisastra (rembugan) 29 Juli 2017 08.57 (UTC)
replies: text: Mas  Wirjadisastra, punika basa krama ingkang dipunkina-kinakaken mawi tembung Kawi :-D Meursault2004ngobrol 29 Juli 2017 09.34 (UTC)
thread_title:  Basa Jawa Kuna
Parembugan:Adu jago

message: Pak , punika kesupèn dèrèng kapertal:
Wirjadisastra (rembugan) 29 Juli 2017 11.15 (UTC)
thread_title:  Durung dipertal 

message: Pak , artikel iki cacah tembungé ana 271, mangga diganepi dadi 300 supaya bisa kalebu artikel sampurna. Matur nuwun. Notanotheramy (rembugan) 14 Agustus 2017 07.56 (UTC)
thread_title:  Wiki Mrebawani II
Parembugan:The Fox Family

message: Mbak , punika kaserat "dipun-giyaraken" mawa "-" antarané n lan g kanggé ngéndhani salah ing pamaos, dados ng. Ing éjaan basa Jawi, pareng nganggé simbul "-" manawi gathuking aksara saged mbingungaken. Nuwun Wirjadisastra (rembugan) 3 Agustus 2017 10.28 (UTC)
thread_title:  dipun-giyaraken
Parembugan:Wong-wong transgèndher ing militèr

message: Mbak  iki wis tak-dandani ya. Sing tak dandani akèh-akèhé mung éjaané. Révisiné bisa ditiliki ing kéné. Nuwun nggih Mbak :D Wirjadisastra (rembugan) 3 Agustus 2017 10.56 (UTC)
thread_title:  Sampun
Parembugan:Pabukon

message: Aku lagi weruh mau sabubaré mbukak Bausastra Jawa. Ing basa Jawa iku ana tembung "bibliotik" lan "pabukon" sing werdiné padha, paklumpukané buku-buku. Pripun manawi "kapustakan" punika dipunpindhah dhateng salah satunggilipun tembung punika? "Kapustakan" werdiné ora ana gayutané karo paklumpukané buku-buku. Wirjadisastra (rembugan) 3 Agustus 2017 14.07 (UTC)
thread_title:  Pabukon & Bibliotik
Parembugan:The Net (filem)

message: Pak  , menika taksih wonten paragraf ingkang ngagem Basa Indonésia. Sumangga dipunpertal rumiyin. Matur nuwun :) Hastylutfia (rembugan) 4 Agustus 2017 10.42 (UTC)
thread_title:  Tasih Wonten ukara ngagem Basa Indonésia
Parembugan:Makaw

message: Mbak , tembung "masiya" boten perlu dipun-gantos "sanadyan" awit kakalihipun nunggal werdi (sinonim) lan sami kapacak wonten ing Bausastra Jawa, ateges kalihipun tembung baku menggahing basa Jawi. Nuwun Wirjadisastra (rembugan) 4 Agustus 2017 12.09 (UTC)
replies: text: Tembung sing ora baku iku "masiyo". Yèn "senadyan" kalebu tembung informal. Wirjadisastra (rembugan) 4 Agustus 2017 12.58 (UTC)
thread_title:  Masiya
Parembugan:SDN48

message: Iki conto artikel sing éjaané kaco, awit huruf è karo e kijolan. Ing kéné, è dikira e pepet, nanging banjur ora konsistèn awit e kala-kala minangka e pepet barang. Wirjadisastra (rembugan) 14 Agustus 2017 05.38 (UTC)
thread_title:  Éjaané kaco: è karo e kijolan
Parembugan:Lengleng Mulat

message: Mbak , artikel iki cacah tembunge kurang, (mung 56 tembung) lan rujukané uga isih kurang. Mangga diganepi, saorané ngandhut 100 tembung lan 2 rujukan. Matur nuwun. Notanotheramy (rembugan) 14 Agustus 2017 07.20 (UTC)
thread_title: Wiki Mrebawani II
Parembugan:Jovial da Lopez

message: Mbak , artikel iki cacah tembungé 281, yèn diganepi dadi 300 bisa dadi artikel sampurna, lan rujukané mangga ditambahi saorané 5 rujukan. Matur nuwun. Notanotheramy (rembugan) 14 Agustus 2017 07.32 (UTC)
replies: text: Mbak , artikel iki durung ana rujukané, mangga ditambahi rujukan. Matur nuwun. Notanotheramy (rembugan) 20 Agustus 2017 01.36 (UTC)
njih mbak, mangke kula tambahi rujukan. matur nuwun
thread_title:  Wiki Mrebawani II
Parembugan:Sampek Engtay

message: Mbak , artikel iki rujukané mung ana 1, mangga ditambahi saorané ana 5 rujukan supaya bisa dadi artikel sampurna. Matur nuwun. Notanotheramy (rembugan) 14 Agustus 2017 07.35 (UTC)
thread_title: Wiki Mrebawani II
Parembugan:Branjangan

message: Pak , artikel iki cacah tembungé mung ana 75, mangga diganepi dadi 100. Lan rujukané yèn bisa ditambahi saorané ana 2. Matur nuwun. Notanotheramy (rembugan) 14 Agustus 2017 07.55 (UTC)
thread_title:  Wiki Mrebawani II
Parembugan:Red devil (iwak)

message: Pak , artikel iki cacah tembungé 269, mangga diganepi dadi 300 supaya bisa dadi artikel sampurna. Lan rujukan ditambahi saorané ana 5 rujukan. Matur nuwun. Notanotheramy (rembugan) 14 Agustus 2017 07.57 (UTC)
thread_title:  Wiki Mrebawani II
Parembugan:Gemak biasa

message: Pak , ing artikel iki yèn pitembungan "biasa" ing Gemak biasa kula ganti dadi tembung "lumrah" pripun?  Notanotheramy (rembugan) 14 Agustus 2017 08.48 (UTC)
replies: text: jeneng kuwi manut ing artikel gemak. Tembung biasa menawa diganti, malah luwih pas malah nganggo tembung jawa, kayadene gula jawa,  beras jawa, pitik jawa. Nanging menawa dijenengi gemak jawa, uga durung lumrah. sawetara biasa wae. Ganyong (rembugan) 15 Agustus 2017 00.59 (UTC)
replies: text: :Ya Pak , kena waé, mangga dibesut, yèn ora Gemak biyasa ya Gemak lumrah Notanotheramy (rembugan) 15 Agustus 2017 04.09 (UTC)
thread_title:  Wiki Mrebawani II
Parembugan:Haruhara

message: Artikel iki nggayut artikel Riot ing Wikipédia Inggris. Miturut Javanese-English Dictionary (2002):
* ontran-ontran iku commotion, tumult, rebellion,
* kraman iku rebellion, uprising,
* dahuru iku turmoil, chaotic situation,
* haruhara iku disturbance, riot. 
Supaya ora mbingungaké ing tembé, takpikir anggo waé sing wis cumepak ing kamus lan bisa minangka wewaton yèn ana perdondi.
Wirjadisastra (rembugan) 16 Agustus 2017 04.32 (UTC)
thread_title:  Tembung sing trep miturut kamus
Parembugan:Tawon kertas

message: Pak , artikel iki cacah tembungé ana 266, mangga diganepi dadi 300 supaya bisa kalebu artikel sampurna. Matur nuwun. Notanotheramy (rembugan) 17 Agustus 2017 04.49 (UTC)
thread_title:  Wiki Mrebawani II
Parembugan:Palang Merah Remaja

message: Sugeng siyang Bu . Kaca Palang Merah Remaja sampun wonten. Panjenengan boten prelu damel kaca Palang Merah Remaja (PMR) malih. Bokbilih badhé ndandosi, kula aturi ndandosi artikel Palang Merah Remaja. Sapunika artikel Palang Merah Remaja (PMR) sampun kula ener dhumateng kaca Palang Merah Remaja. Nuwun. Wirjadisastra (rembugan) 18 Agustus 2017 04.07 (UTC)
thread_title:  Sampun wonten
Parembugan:Arkana Mayor

message: Mbak , artikel iki durung ana rujukané sing ana mung cathetan. Mangga, ditambahi rujukané saora-orané 5 supaya bisa dadi artikel sampurna. Matur nuwun. Notanotheramy (rembugan) 22 Agustus 2017 08.16 (UTC)
thread_title: Wiki Mrebawani II
Parembugan:Supitan

message: Tembung Jawané selat sing baku satemené supitan yèn miturut Bausastra Jawa. Tembung selat dhéwé éwoning tembung enggon-enggonan. Wirjadisastra (rembugan) 23 Agustus 2017 05.40 (UTC)
thread_title:  Supitan
Parembugan Cithakan:Nobel Sastra

message: Pak , tembung nobel prize prayoginipun dipunpertal punapa, nggih? Kula wonten sawenèh calon, nanging taksih dèrèng wonten dudutan:
# Bebugah Nobèl
# Ganjaran Nobèl
# Pawèwèh Nobèl
# Bebana Nobèl
# Pangaji-aji Nobèl
# Adiyah Nobèl
Wirjadisastra (rembugan) 24 Agustus 2017 09.05 (UTC)
replies: text: Kula kinten tembung bebungah menika sampun saé. Kula gadhah kalih conto saé:
#http://www.panjebarsemangat.co.id/berita-2073-wisudan-universitas-nusantara-pgri-kediri-ka-56.html
#http://www.panjebarsemangat.co.id/berita-1647-lomba-penulisan-sastra-jawa-sugeng-wiyadi-lan-sumono-juwara.html
Ganjaran menika tegesipun langkung nyelaki opah utawi walesan. Pawèwèh miturut bausastra menika caosan, limrahipun kanggé tiyang ingkang dipunajèni. Bebana tegesipun genade (ampun, apunten), gunst (anugrah), geschenk (adiyah) miturut Pigeaud & Van Albada, lajeng miturut Robson & Wibisono tegesipun demand, requirement. Dados sampun radi tebih 'njih utawi bènten pangertosipun. Pangaji(-aji) menika ugi saé nanging nyelaki kurmat 'puja' lan 'puji'. Menawi adiyah menika raos kula kok gegayutan kaliyan ambal warsa utawi ulang taun :-)  Lajeng Nobel dipunserat legana kémawon, awit menika nami tiyang. Meursault2004ngobrol 24 Agustus 2017 10.00 (UTC)

text: Inggih, Pak. Bebungah Nobel, nggih. Matur nuwun Wirjadisastra (rembugan) 24 Agustus 2017 10.50 (UTC)
Sami-sami Mas! Meursault2004ngobrol 25 Agustus 2017 22.33 (UTC)
thread_title:  Nobel Prize
Parembugan:In the Heart of the Sea (filem)

message: Pak , tulung ing sedaya artikelipun panjenengan, cithakan {{artikel ing krama}} supaya dipunpasang ing pérangan ing nginggil piyambak supados ingkang maos énggal sumerep yèn artikelipun kaserat mawi basa krama. Artikel punika sampun kula dandosi, artikel sanèsipun sumangga panjenengan dandosi. Nuwun.
CC:  & 
Wirjadisastra (rembugan) 30 Agustus 2017 06.29 (UTC)
thread_title:  <nowiki>{{artikel ing krama}}</nowiki>
Parembugan:Hendry Adii Magiic (akor)

message: Artikel utawa bagéan kasebut digawe adhedhasar, kanthi utamané utawa sebagéyan, ing versi iki saka wikipedia bahasa jawa artikel. Sajarah lengkap artikel bisa ditemokake ing kono.Master2841~jvwiki (Master2841~jvwiki) 11:35, 5 november 2015 (UTC)
thread_title:  Artikel sing dipigunakaké ing basa melayu Wikipedia
Parembugan:Lingkes

message: ing Bauwarna, Padmasusastra, 1898 ana tembung : 
Lingkês:
Dumunung ing tanah Aprikah sarta Asiyah môngsa daging. Lingkês iku bangsaning macan bisa mènèk ing wit-witan luwih dhuwur, kayadene macan kombang ing pulo Jawa.
mbokmenawa lingkes = lynx.
Nuwun
Ganyong (rembugan) 4 Oktober 2017 00.47 (UTC)
replies: text: Wah, sip tenan Pak . Kula rumiyin naté madosi jawanipun tembung lynx nanging malah dadi pakèwed. Matur nuwun, mangkih kula gantos masal lumantar bot. Wirjadisastra (rembugan) 4 Oktober 2017 00.57 (UTC)
replies: text: :Lynx kadosipun boten wonten ing Aprikah, nggih? Wirjadisastra (rembugan) 4 Oktober 2017 01.12 (UTC)

text: :Saperangan kawruh saka sabrang mancanagara ana ing buku jaman biyen pancen ora trep (valid). Ganyong (rembugan) 4 Oktober 2017 01.33 (UTC)
thread_title:  Lingkes
Parembugan:Albatros

message: isih saka Bauwerna :
zie bathikan. Anane bathikan parangrusak,[35] kang muni ing layang karangane Proffessor Raufaer bab kawruh babad dunya amèk saka rupane manuk Albatras.
Ing tanah Papuwah lan pulo Moloko, ana bangsaning manuk rawa sarta bisa nglangi kayadene mliwis, aran: Albatras bêcik rupane, lare dadi pasrèning panganggo tuwin rêrêngganing omah dalasan gêgamaning prang rinêngga ing êlar iku dening wong ing pulo- pulo mau.
Kacarita Radèn Bondhan Kajawan, putrane Prabu Brawijaya ing Majapait, kang patutan saka putri ing Wandhan (kulit irêng) kagungan karsa nulad rupaning wulune manuk Albatras ginawe bathikan, iya iku anane jarit parangrusak, dadi laranganing panganggone wong cilik. Têmbung: Bondhan = Bandhah Kajawan = Jawa. Bondhan Kajawan trahing bôngsa Bandhah kang lair ing tanah Jawa J.I. 1907 No. 48.
Ganyong (rembugan) 4 Oktober 2017 01.45 (UTC)
replies: text: Matur nuwun Wirjadisastra (rembugan) 4 Oktober 2017 03.34 (UTC)
thread_title:  Albatras
Parembugan:Plaminggu

message: isih saka bauwerna
Plaminggu:
Iku bangsaning manuk, nêtês sarta dumunung ing nagara Mêsir, pasabane ing bêngawan Nil, mangan iwak kali. Lan manèh manuk plaminggu iku dianggêp dewane wong ing nagara Mêsir, awit bisa nyirnakake ula kang mawa wisa.
Ganyong (rembugan) 4 Oktober 2017 02.42 (UTC)
replies: text: Matur nuwun Pak . Kula cathet rumiyin. Wirjadisastra (rembugan) 4 Oktober 2017 03.34 (UTC)
thread_title:  Plaminggu
Parembugan:Krangkungan

message: Pak , pérangan jeneng liya yèn ana rujukané tulung ditambahaké barang. Nuwun Wirjadisastra (rembugan) 7 Oktober 2017 15.04 (UTC)
Mas , krangkungan ora kalebu tanduran kang aji , nanging uga ora kalebu tanduran kang ngganggu (gulma), saengga panlitèn èlmiyah kang nyebutake  tanduran iki mung sithik. Saben daérah uga gawé istilah dhewe amarga ora ana rujukan/jeneng  baku Nanging kanggo nglestarèkaké/dokumentasi istilah istilah kang ora baku kuwi, Wikipedia bisa dadi sarana kanggo nyathet. Cara nglumpukaké data nganggo kuesioner lumantar status FB. Babagan dokumentasi istilah/jeneng kang ora baku iki mbokmenawa perlu dirembug bebarengan, lan bisaa dadi kaunggulan e Wikipedia Jawa, tinimbang bauwerna liyane. Nuwun. Ganyong (rembugan) 7 Oktober 2017 22.34 (UTC)
replies: text: Pak , nggih Pak. Boten menapa manawi dèrèng wonten. Mangké manawi sampun kapanggih réferènsinipun, énggal-énggal dipunwuwuhaken. Wirjadisastra (rembugan) 8 Oktober 2017 03.39 (UTC)
thread_title:  Jeneng liya
Parembugan:Anasir kimiah

message: Miturut tèks ing sastra.org, tembung anasir langkung lumrah ing basa Jawa tinimbang tembung unsur. Tembung kimia beciké ditulis kimiah supaya ora njalari wong salah maca dadi kimio. Wirjadisastra (rembugan) 9 Oktober 2017 04.53 (UTC)
thread_title:  Anasir
Parembugan:Olimpiadhe

message: Ing tèks lawas ing sastra.org, éjaan kanggo basa Jawa sing tau dienggo ya iku Olympiade (éjaan lawas) utawa Olympiadé (éjaan anyar). Wirjadisastra (rembugan) 10 Oktober 2017 07.30 (UTC)
thread_title:  Olympiadé
Parembugan:Ledjar Subroto

message: Iki bisa dadi rujukan:
* https://wepa.unima.org/fr/ledjar-subroto/
* http://www.poppenspelmuseumbibliotheek.nl/pdf/cvLedjarNanangHedi.pdf
* http://www.solopos.com/2017/09/23/kabar-duka-ki-ledjar-pelestari-wayang-kancil-meninggal-dunia-853860
* http://jakartaglobe.id/archive/ki-ledjar-subrotos-vivid-shadow-puppets/
* http://filmindonesia.or.id/movie/name/nmp58119529d2791_ledjar-subroto/filmography#.Wd3zszBx3Dc
thread_title:  Rujukan
Parembugan:Larva

message: Kinten-kinten manawi artikel punika dipunpindhah wonten ing kaca urèt mawon pripun Pak ? Wirjadisastra (rembugan) 12 Oktober 2017 02.49 (UTC)
replies: text: Kados ingkang sampun kapratelakaken ing kaca larva, uret punika namung satunggaling wujud saking larva. Dene kewan sanes larvanipun saged rupi uler, set, uget-uget, lsp. Langkung sae malah menawi uret kadamelaken kaca piyambak. Makaten, Mas
thread_title:  Urèt
Parembugan:Glagah, Temon, Kulon Praga

message: Mas, iki artikelé wis ana: Glagah, Temon, Kulonpraga. Mas Adhi bisa ngéwangi ngalihaké artikel sing judhulé Kulonpraga dadi Kulon Praga iki. Wirjadisastra (rembugan) 13 Oktober 2017 08.55 (UTC)
thread_title:  Wis 

message: Siap tindhak menyang kaca Glagah, Temon, Kulonpraga Adhi Kurniawan (rembugan) 13 Oktober 2017 09.00 (UTC)
thread_title:  Pangalihan kaca Glagah, Temon, Kulon Praga
Parembugan:Sonthé

message: Mas , tulung kaca iki dibusak kanggo gawé kaca anyar . Matur nuwun.  Ganyong (rembugan) 14 Oktober 2017 08.44 (UTC)
replies: text: Sampun Wirjadisastra (rembugan) 14 Oktober 2017 09.34 (UTC)
thread_title:  Hapus
Parembugan:James George Frazer

message: Mas Faris Jamal, maksudé ukara "Nambah kepungkur kabudayan manungsa, nambah sempit wates akalé."? karo tembung "guriné" artiné napa nggih Mas?
Nuwun.Danangtrihartanto (rembugan) 16 Oktober 2017 09.27 (UTC)

message: Salam Mas Danang, maksud "Nambah kepungkur kabudayan manungsa, nambah sempit wates akalé" iku "makin terbelakang kebudayaan manusia, makin sempit batas akalnya" ing basa Indonesia. Lan "guriné" iku "belakangnya".
Sumangga Mas Danang, yén weru ukara lan tembung Jawané kang becik lan pas, tulung direvisiké, Mas. Suwun.
FarisJamal (rembugan) 16 Oktober 2017 10.37 (UTC)
thread_title:  Teges maksud ukara
Parembugan:Clark Wissler

message: Sugeng sonten Mas Faris Jamal, sapunika maksudé tembung "catu" napa nggih?
Nuwun. Danangtrihartanto (rembugan) 16 Oktober 2017 10.10 (UTC)

message: Salam, Mas Danang, teges catu ing basa Indonesia ya iku "pembagian".
Suwun.
FarisJamal (rembugan) 16 Oktober 2017 10.31 (UTC)
thread_title:  Teges tembung "Catu"
Parembugan Kategori:Manuk

message: Mas , kanggo artikel bab manuk lan iwak (ana pira-pira artikel), mbokmenawa sesirah artikel langsung ditulis jeneng kewane tanpa nyebut manuk ....,
Umpamanq artikel Manuk emprit, sesirahe Emprit wae. Kajaba pancen kudu disebut, umpamane Manuk unta ora bisa diilangi manuke.
Semana uga artikel bab iwak.
Matur nuwun. Ganyong (rembugan) 18 Oktober 2017 00.51 (UTC)
thread_title:  sesirah artikel
Parembugan:Juwawut

message: Mas , artikel iki isine ora ngandhakake jewawut (otek) (Setaria italica) nanging tanduran kang ing basa Inggris diarani barley (Hordeum vulgare) (embuh apa jawane).
replies: text: Badhé dibusak rumiyin, punapa Pak ? Wirjadisastra (rembugan) 31 Oktober 2017 02.14 (UTC)

text: isinipun dilih mawon dhateng kaca lan nami kang pas. Dene kaca jewawut/juwawut dibusak supados saged ditulisi artikel kang trep.
replies: text: :: yèn manut  Javanese-English Dictionary (Horne 1974), juwawut dipertal barley (Hordeum vulgare). Wirjadisastra (rembugan) 31 Oktober 2017 06.34 (UTC)

text: :Menawa digoleki ing Google, jewawut ngrujuk marang tanduran Setaria italica. Semana uga ing wikipedia Indonesia, makaten Mas . Nuwun
replies: text: :: miturut Javanese-English Dictionary (Stuart Robson & Singgih Wibisono, 2002), juwawut dipertal millet. Wirjadisastra (rembugan) 31 Oktober 2017 09.34 (UTC)
thread_title:  Jeneng
Parembugan:Séla gilang Lipura

message: Pak , menawa sesirahé mawa basa krama, isi artikelé iya kudu basa krama, Pak. Yèn sesirahé nganggo ngoko, isiné iya kudu basa ngoko. Nuwun Wirjadisastra (rembugan) 2 Novèmber 2017 07.18 (UTC)
replies: text: Matur nuwun, Mas . Lajeng menawi artikel bab Astana Imagiri kang ditulis mawi basa ngoko, napa sesirah Pasarean Imagiri sampun trep?. Nuwun. Ganyong (rembugan) 2 Novèmber 2017 08.35 (UTC)
replies: text: :Manut Bausastra Jawa, Pasaréan Imagiri (krama inggil), Pakuburan Imagiri (ngoko-krama), Astana Imagiri (kawi, sanès ngoko utawi krama). Astana werdinipun kuburaning ratu utawa wong kang linuwih. Saking surasané langkung trep Astana Imagiri, menggah isinipun saged ngoko utawi krama. Manawi badhé ngagem Pakuburan Imagiri, isinipun saged krama utawi ngoko. Manawi badhé ngagem Pasaréan Imagiri, isinipun prayoginipun krama. Wirjadisastra (rembugan) 2 Novèmber 2017 10.22 (UTC)
thread_title:  Séla gilang
Parembugan:Basa Uzbèk

message: Pak , tembung-tembung punika prayoginipun dipunpertal punapa, nggih? Punapa dipunpendhet mawon?
* Nasal = 
* Plosive = 
* Affricate = 
* Fricative = 
* Approximant = 
* Rhotic = 
* Labial = Osthya?
* Dental = Dantya?
* Alveolar = 
* Palatal = Talawya?
* Velar = 
* Uvular = 
* Glottal = Kanthya?
* Voiced = 
* Voiceless = 
Wirjadisastra (rembugan) 7 Novèmber 2017 04.10 (UTC)
Menika Mas Wirjadisastra usulan kula ing ngandhap. Sawetawis tembung saged dipunpendhet saking basa Sangskreta, sawetawis saking basa Latin, lan  sawetawis wonten tembung Jawinipun. Saénipun mboten patiya mèmper basa Indonésia, langkung saé mendhet saking basa Sangskreta utawa Latin tinimbang saking basa Indonésia. Awit mangké wonten ingkang sanjang menawi Wikipédia basa Jawi mboten wonten nilai tambahanipun :-)
* Nasal = anuswanten, anuswara ing ngoko (miturut bausastra Jawi), Sangkreta malah anunasika, basa Indonésia nasal miturut KBBI
* Plosive = sparsa, basa Indonésia bunyi hambatan
* Affricate = afrikat (miturut KBBI)
* Fricative = usman utawi frikatif (miturut KBBI)
* Approximant = aproksiman kémawon, aproksiman menika gabungan antawis drawa lan antasta
* Rhotic = rotik kémawon
* Labial = ostya utawi labial
* Dental = dantya utawi déntal
* Alveolar = alvéolar (KBBI)
* Palatal = talawya utawi palatal (KBBI)
* Velar = kanthya utawi vèlar (KBBI)
* Uvular = uvular (KBBI)
* Glottal = glotal (KBBI)
* Voiced = mawi swanten, mawa swara
* Voiceless = tanpa swanten, tanpa swara 
Meursault2004ngobrol 7 Novèmber 2017 09.46 (UTC)
Mangké napa boten klèntu kaliyan "swara" (vowel), Pak ? Wirjadisastra (rembugan) 7 Novèmber 2017 11.18 (UTC)
*Temtu saged klèntu menika Mas Wirjadisastra, solusinipun panyeratanipun sagud kagandhèng, kadosta tanpaswara lan maswara. Dados contonipun /d/ menika konsonan sparsa dantya maswanten, lajeng /t/ menika konsonan sparsa dantya tanpaswanten. Swanten/swara menika sayektinipun ing basa padintenan tegesipun ugi 'ungel/uni'. Meursault2004ngobrol 7 Novèmber 2017 11.50 (UTC)
thread_title:  Istilah linguistik
Parembugan:Buxoro

message: Mas ,  ing enwiki lan idwiki wonten kaca Bukhara lan ugi Bukhara region/Provinsi Buxoro. 
Nilik saking isinipun artikel punika, kadose saking Bukhara region kang isinipun kahanan geografis. Dene kaca Bukhara langkung pepak masalah sejarah lan kabudayan. Matur nuwun. Ganyong (rembugan) 10 Novèmber 2017 02.12 (UTC)
replies: text: Pak , matur nuwun awit kawigatosanipun. Punika pancèn njarag kula ilangi tembung region utawi provinsi saking sesirahipun artikel. Tumindak wau mligi kanggé nglarasaken kaliyan sesirah sanèsipun: Andijon lsp., ingkang sairib kaliyan Jawa Tengah, Bali, Bangka Belitung (ingkang boten mawi ater-ater provinsi) mungguh ing laladan Indonésia. Bab Bukhara ingkang tegesipun kutha Bukhara mangké saged dipunserat kados punika: Buxoro (kutha).

text: Bab éjaan, awit wonten tèks-tèks Jawi kula dèrèng manggihi kados pundi panyeratipun cara Jawi, pramila kaserat miturut éjaan aslinipun rumiyin. Mangké manawi sampun kapanggih éjaanipun cara Jawi utawa wonten pasarujukan déning komunitas, seratan ingkang samangké saged dipundandosi. Wirjadisastra (rembugan) 10 Novèmber 2017 02.27 (UTC)
thread_title:  Jeneng